Otthon sem cigizhetnek a hondurasiak
A hondurasi rendőrség látogatását vonhatja maga után egy otthon elszívott cigaretta, ha a családtagok vagy akár egy vendég panaszt tesz a cigarettafüst, a passzív dohányzás miatt.
Hétfőn
lépett életbe Hondurasban az új törvény, amely megtiltja a dohányzást a
legtöbb nyilvános helyen, valamint a magánterületek nagy részében is. A
törvény nem azt tiltja tételesen, hogy otthonában rágyújtson valaki,
hanem lehetővé teszi, hogy bárki panaszt tegyen, ha az adott lakásban
passzív dohányzásnak volt kitéve.

A szabálysértés az első
elkövetés alkalmával szóbeli figyelmeztetést von maga után. Ismétlődés
esetén azonban letartóztatás is következhet és akkora összegű büntetés
(311 amerikai dollár, 62 ezer forint), amely a közép-amerikai országban
egy havi minimálbérnek felel meg. Még a legelszántabb dohányzásellenes
aktivisták egy része is úgy véli, hogy a törvény ezen része nem lesz
működőképes.

A törvény előírja, hogy bármely szabad téren is
legalább 1,8 méteres távolságra kell állnia a nemdohányzó emberektől a
cigarettázóknak. Tételesen tiltja a rágyújtást az iskolákban,
benzinkutaknál, éjszakai klubokban, éttermekben, bárokban, a buszokon,
taxikban, stadionokban és a kulturális központokban.
Külföld